|  |  |
| --- | --- |
| **EELNÕU**31.07.2020 |  |
| Määrus | xx.08.2020 nr ….. |
| Maaeluministri 20. juuli 2016. a määruse nr 45 „Põllumajandustoodete töötlemise ja turustamise investeeringutoetus suurprojektide elluviimiseks“ muutmine |   |

Määrus kehtestatakse Euroopa Liidu ühise põllumajanduspoliitika rakendamise seaduse § 67 lõike 2 alusel.

Maaeluministri 20. juuli 2016. a määrust nr 45 „Põllumajandustoodete töötlemise ja turustamise investeeringutoetus suurprojektide elluviimiseks“ muudetakse järgmiselt:

**1)** paragrahvi 7 punkt 6 sõnastatakse järgmiselt:

„6) liisingumakse, kui asja omandiõigus ei lähe toetuse saajale üle PRIA poolt viimase toetusosa väljamaksmiseks, kuid hiljemalt 2023. aasta 30. juunil;“;

**2)** paragrahvi 20 lõikes 1 asendatakse tekstiosa „viie aasta jooksul arvates PRIA poolt taotluse rahuldamise otsuse tegemisest, ent mitte hiljem kui 30. juuni 2023“ tekstiosaga „hiljemalt 2023. aasta 30. juunil“;

**3)** paragrahvi 20 lõige 2 tunnistatakse kehtetuks;

**4)** paragrahvi 20 täiendatakse lõikega 21 järgmises sõnastuses:

„(21) Hiljemalt kolmanda aasta lõpuks arvates PRIA poolt taotluse rahuldamise otsuse tegemisest peab toetuse saaja esitama PRIA-le tegevusaruande, mis sisaldab toetatava tegevuse elluviimise kohta vähemalt järgmisi andmeid:

1) ülevaade uue ettevõtte rajamise hetkeseisust, lähtudes §-s 16 nimetatud lisadokumentides kirjeldatust;

2) andmed toetatava tegevuse elluviimiseks sõlmitud lepingu eesmärgi, lepingu sõlmimise kuupäeva, lepingupoolte ja lepingu numbri kohta;

3) prognoos toetatava tegevuse elluviimist tõendavate dokumentide esitamise kohta;

4) toetatava tegevuse elluviimise senine ja edasine ajakava;

5) hinnang toetatava tegevuse eesmärgi saavutamise tõenäosuse kohta.“;

**5)** paragrahvi 20 lõikes 3 asendatakse tekstiosa „viie aasta jooksul arvates PRIA poolt taotluse rahuldamise otsuse tegemisest, ent hiljemalt kui 30. juuni 2023“ tekstiosaga „hiljemalt 2023. aasta 30. juunil“;

**6)** paragrahvi 20 lõike 4 punktis 1 asendatakse sõnad „viie aasta jooksul arvates taotluse rahuldamise otsuse tegemisest“ tekstiosaga „hiljemalt 2023. aasta 30. juunil“;

**7)** paragrahvi 20 lõiget 4 täiendatakse punktidega 51 ja 52 järgmises sõnastuses:

„51) esitama alates neljandast aastast arvates PRIA poolt taotluse rahuldamise otsuse tegemisest iga kuue kuu tagant kuni toetatava tegevuse täieliku elluviimiseni ülevaate uue ettevõtte rajamise hetkeseisust;

52) teavitama viivitamata PRIA-t taotluses esitatud või toetatava tegevusega seotud andmete muutumisest või tegevuse elluviimist takistavast asjaolust;“.

(allkirjastatud digitaalselt)

Arvo Aller

Maaeluminister

(allkirjastatud digitaalselt)

Tiina Saron

Kantsler